คกก.นักนิติศาสตร์สากลทวงรัฐบาลไทยทำตามสัญญา อํานวยความยุติธรรมคดีทนายสมชาย
คณะกรรมการนักนิติศาสตร์สากล หรือ ICJ ร้องไทยทำตามสัญญา อํานวยความยุติธรรม อย่างถึงที่สุด แก่คดีการบังคับบุคคลให้สูญหายของทนายสมชาย12 มี.ค. 2558 คณะกรรมการนักนิติศาสตร์สากล หรือ ICJ ออกแถลงการณ์ในกรณีการครบรอบ 11 ปี การบังคับบุคคลให้สูญหายของนายสมชาย นีละไพจิตร เรียกร้องให้ประเทศไทยต้องดําเนินการตามคํามั่นที่ได้ให้ไว้ว่าจะอํานวยความยุติธรรมให้แก่คดีนายสมชาย นีละไพจิตร ซึ่งเป็นบุคคลที่ถูกบังคับให้สูญหายไปเป็นเวลา 11 ปีในวันนี้คณะกรรมการนักนิติศาสตร์สากลระบุด้วยว่า ในคําแถลงหลายฉบับนับตั้งแต่นายสมชาย นีละไพจิตรถูกลักพาตัวไปจากถนนสายหนึ่งกลางเมืองกรุงเทพมหานคร รัฐบาลไทยได้ให้คํามั่นที่จะคลี่คลายคดีนี้มาตลอด โดยในที่ประชุมสภาสิทธิมนุษยชนแห่งสหประชาชาติในเดือนกรกฎาคม พ.ศ. 2551 รัฐบาลไทยได้ให้คํามั่นว่า จะดําเนินการจนถึงที่สุดและจะทําทุกวิถีทางในการที่จะนําความยุติธรรมมาสู่คดีของนายสมชาย และในเดือนเมษายน พ.ศ. 2557 ประเทศไทยได้ให้การรับรองต่อคณะกรรมการแห่งสหประชาชาติที่ติดตามการบังคับใช้อนุสัญญาต่อต้านการทรมานที่กรุงเจนีวาว่า กรมสอบสวนคดีพิเศษกําลังดําเนินการสอบสวนคดีของนายสมชาย นีละไพจิตรต่อไปโดยปราศจากการแทรกแซงแม้ว่าเวลาจะผ่านมาถึง 11 ปีแล้วเจ้าหน้าที่รัฐของไทยก็ยังไม่ดําเนินการสอบสวนคดีนี้ได้อย่างครอบคลุมหรือใช้พยานหลักฐานจากทุกแหล่งเท่าที่จะเป็นไปได้ นายแซม ซารีฟี ผู้อํานวยการส่วนภูมิภาคเอเชียแปซิฟิก คณะกรรมการนักนิติศาสตร์สากลกล่าวและว่า สิ่งที่ต้องการตอนนี้คือความรับผิดชอบอย่างแท้จริงและความมุ่งมั่นของกรมสอบสวนคดีพิเศษในการที่จะระบุตัวผู้กระทําความผิดและนําเขาเข้ามาสู่กระบวนการยุติธรรมให้ได้คณะกรรมการนักนิติศาสตร์สากล ระบุว่า ในเดือนมกราคม พ.ศ. 2555 ประเทศไทยลงนามแต่ยังไม่ได้ให้สัตยาบันต่ออนุสัญญาต่อต้านการบังคับบุคคลให้สูญหาย โดยในระหว่างที่รอการให้สัตยาบัน ประเทศไทยก็ย่อมต้องระงับการกระทําใดๆ ที่อาจเป็นการขัดแย้งต่อวัตถุประสงค์และจุดมุ่งหมายของอนุสัญญาฉบับนี้ ซึ่งได้กําหนดหน้าที่ให้รัฐภาคีต้องกําหนดให้การบังคับบุคคลให้สูญหายเป็นการกระทําความผิดทางอาญา ต้องดําเนินการสอบสวนคดีอย่างละเอียดรอบคอบและเป็นกลาง และต้องปฏิบัติต่อสมาชิกในครอบครัวของบุคคลซึ่งถูกบังคับให้สูญหายในฐานะที่เป็นเหยื่อตามสิทธิที่พวกเขาพึงมีด้วยดังนั้น กระทรวงยุติธรรมจึงกําลังอยู่ในขั้นตอนการร่างกฎหมายร่างพระราชบัญญัติการป้องกันและปราบปรามการทรมานและการบังคับบุคคลให้สูญหายซึ่งได้กําหนดนิยามและกําหนดให้การทรมานและบังคับบุคคลให้สูญหายเป็นคดีอาญาในประเทศไทยกฎหมายใหม่ฉบับนี้จะต้องรับประกันได้ว่าจะไม่มีอายุความในคดีการบังคับบุคคลให้สูญหายซึ่งเป็นการกระทําที่ไม่เพียงแต่เป็นการละเมิดสิทธิมนุษยชนอย่างร้ายแรงเท่านั้น แต่ยังเป็นอาชญากรรมภายใต้กฎหมายระหว่างประเทศอีกด้วยนายแซม ซารีฟีกล่าวเสริมว่า ชะตากรรมของนายสมชายและสถานที่อยู่ยังคงไม่ได้รับการคลี่คลาย และครอบครัวของเขาก็ยังเรียกร้องหาความจริงและความยุติธรรมจากเจ้าหน้าที่รัฐมาตลอดทั้งนี้ คณะกรรมการนักนิติศาสตร์สากลได้ออกรายงาน สิบปีอันไร้ซึ่งความจริง: สมชาย นีละไพจิตร และการบังคับบุคคลให้สูญหายในประเทศไทย ซึ่งเป็นนําเสนอถึงความไม่ตรงไปตรงมาของความเป็นมาทางกฎหมายของคดีดังกล่าว เพื่อเป็นการระลึกถึงการครบรอบ 10 ปีของการหายตัวไปของนายสมชาย นีละไพจิตรด้วยโดยรายงานฉบับนี้ได้กล่าวเน้นย้ำถึงปัญหาที่สําคัญหลายประการ เช่น การใช้พยานหลักฐานทางนิติวิทยาศาสตร์ที่ไม่ดี ความล้มเหลวในการติดตามและพัฒนาเบาะแสคดี ความไม่เหมาะสมในการตีความหมายกฎหมายภายในและกฎหมายระหว่างประเทศ และยิ่งไปกว่านั้น คือ การขาดเจตจํานงทางการเมืองในการคลี่คลายคดีที่ยังคงมีนัยสําคัญเรื่องวัฒนธรรมในการปล่อยให้ผู้กระทําความผิดลอยนวลของประเทศไทย
คณะกรรมการนักนิติศาสตร์สากล หรือ ICJ ร้องไทยทำตามสัญญา อํานวยความยุติธรรม อย่างถึงที่สุด แก่คดีการบังคับบุคคลให้สูญหายของทนายสมชาย 12 มี.ค.
การถูกบังคับให้สูญหาย,คณะกรรมการนักนิติศาสตร์สากล,สมชาย นีละไพจิตร